張致恒老婆雯雯IG爆與母親脫離關係 自揭對方只係債主
雯雯大爆與母親真實關係
對於早前張致恒與雯雯的連環「賣慘」求捐錢事件後,雯雯今日(30日)突在社交平台回應網民疑問,並透露自己與母親已經脫離關係:「依家大家嘅關係都只係一個債主同借款人。大家已經斷絕咗關係,所以佢冇必要幫我任何嘢,甚至照顧小朋友。」
雯雯自嘲「網路乞丐」
除了提及與母親已斷關係外,雯雯在文中更自嘲是「網路乞丐」:「再加上我有『網路乞丐』呢個稱號,其實都冇必要影響任何人」。雯雯仲強調現時只會在意自己的家:「所以我依家嘅生活就只有我的家庭」更希望各位網民能別在追問關於雯雯及她母親的關係。
張致恒故技重施又求「捐錢」 雯雯連環頹爆賣慘:唔介意你話我乞衣
39歲張致恒(Steven)近年負面新聞滿天飛,仲被網民冠上「離婚界KOL」及「結紮KOL」等稱號。張致恒更連環向網民求「課金」,仲信誓旦旦保證好快就會渡過難關!雖然早前張致恒就透露自己已經搵到新工,但係老婆雯雯又突然在社交平台爆seed怒轟張致恒,然後兩公婆仲要連環賣慘求助,張致恒更係故技重施又po收款QR Code……
張致恒孖雯雯連環賣慘
在雯雯出story怒轟張致恒不久後,張致恒就再次故技重施,在社交平台貼出收款QR Code,並表示:「十個鐘頭,已經諗唔到辧法」、「求助」等。而雯雯則在社交平台表示:「電話準備熄」以及頹爆表示小朋友因為斷電而生病:「經歷完尋日十幾小時,小朋友不幸發燒+嘔」,又強調自己已經重新工作,不過因未足1個月,所以財政上依然係零。
多謝真正有心嘅所有人,多謝真正幫過我哋嘅人! 尋晚零(凌)晨已經一切安好,我唔介意你話我乞兒,我相信冇人會想行到呢步,但經歷完尋日十幾小時,小朋友不幸發燒+嘔,我已經得到我應得嘅教訓。
我唔係工作都冇錢,而係啱啱起步未足一個月,所以而(依)家仲係零。多謝真正關心我哋嘅人,亦多謝鬧我哋嘅人,發生嘅我已經有足夠嘅懲罰。
張致恒頹爆盼仔仔唔好學自己
張致恒早前在社交平台上po出幾張新相,原來係為仔仔張天寶慶祝5歲生日。張致恒除咗曬出同老婆雯雯一齊帶4個仔仔出去食飯慶祝的照片外,仲感性配文寄語仔仔:「千祈唔好好似daddy咁失敗,所有嘢都一事無成!」亦獲網民齊齊留言鼓勵張致恒:「你開始生性都唔遲呀」、「加油吖唔好比人睇死」、「你快40歲啦!要大個仔架啦!」
張天寶五歲生日快樂,轉眼間就已經五歲了,日子過得好快,想當日仲趴喺我心口度瞓覺我喺度打機,而家百厭調皮直情係一隻馬騮,我冇咩嘢寄望,只係寄望你快高長大~健康成長~努力做人,讀唔到書唔緊要最緊要做一個開心嘅人,做個善良嘅人,千祈唔好好似daddy咁失敗,所有嘢都一事無成!
超級愛你的daddy上!
雯雯爆seed怒轟張致恒搞到全家被cut電
睇見張致恒同雯雯帶仔仔外出食飯慶祝生日,本以為生活條件正逐漸改善,點知雯雯突然喺社交平台爆seed出story,怒轟張致恒搞到屋企被cut電:「你終於都令到屋企發生俾人cut電」,更表示:「已經唔係容忍嘅範圍之內!」令不少網民十分擔憂4個小朋友們現時的情況!
要發生嘅,終於都發生。你終於都令到屋企發生俾人cut電,完全已經唔係容忍嘅範圍之內。小朋友又冇得煮嘢食,又冇熱水沖奶不停喊,請問你想我點?
張致恆獲網友出招幫賺快錢 果斷拒絕兼大呻1慘爆現實
39歲的張致恆(Steven)近期在社交平台上引起不少網民關注,最近更發布QR code跪求網友「課金」,以解決家庭目前面臨的迫切困難。不過網民們對於張致恆以及其老婆雯雯的舉動,就已經見怪不怪,更每次都會留言狠批2人好吃懶做!早前張致恆就在社交平台分享出一張截圖,更斬釘截鐵地拒絕網民幫自己賺快錢的方法……
張致恆為義氣拒出賣朋友
張致恆早前在社交平台公開了一段對話截圖,圖中網民表示:「肯唔肯賣明星電話號碼我有錢收」,還稱有人願意出價一萬元購買藝人例如Twins的電話號碼。不過張致恆就堅決表示自己不會出賣朋友的隱私,即使他目前正處於財務困難之中。他在截圖中寫道:「其實係幾吸引嘅,但係我從來都唔會出賣朋友」,更自嘲地補充:「雖然我而家冇朋友」。
張致恆開啟茶記新生活
張致恆除了分享網友過招幫手賺快錢的截圖外,亦分享了一張宣傳單張的照片,並興奮地寫下:「食午餐,飲靚奶茶喇喂!」透露自己正在派發傳單,並即將回到廚房工作。張致恆更還展示了手持外賣的照片,並表示自己負責送外賣。不過張致恆的工作經歷常因為需要照顧家庭而需要暫停,因此今次的新工可以堅持多久,仍是一個未知數。